Σημαχίδες

Οι Σημαχίδες ή Σιμαχίδες (αρχαία ελληνικά: Σημαχίδαι), (ο δήμος: Σημαχιδών) ήταν αρχαίος οικισμός - πόλη και δήμος της Αντιοχίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Σημαχίδες) ονομάζονταν οι δημότες του δήμου αυτού, καθώς και μεγάλη οικογένεια (γένος) της αρχαίας Αθήνας.

 Ο δήμος πήρε πιθανώς το όνομά του από τον μυθικό επώνυμο ήρωα Σήμαχο ή/και από την ομώνυμη οικογένεια των Σημαχιδών, η οποία είχε ως έδρα τον δήμο αυτόν. Ο δήμος των Σημαχιδών, ήταν δήμος των Μεσογείων ή του Άστεως. Βρισκόταν, σύμφωνα με τον Φιλόχορο, στην Επακρία, την ορεινή περιοχή βόρεια της Αττικής, πιθανώς συνορεύοντας με τον δήμο της Ικαρίας, αλλά η ακριβής τοποθεσία του δήμου αυτού παραμένει άγνωστη και αβέβαιη, δεν έχει προσδιορισθεί και δεν έχει ακόμα ταυτιστεί επακριβώς. Σύμφωνα με σύγχρονους ερευνητές μπορεί να υποτεθεί ότι είναι κοντά στο σημερινό κέντρο της τοποθεσίας Βρέντου ή Βρεντού στο Πεντελικό όρος. Ο ερευνητής του 19ου αιώνα Διονύσιος Σουρμελής, πίστευε ότι οι Σημαχίδες βρίσκονταν στην περιοχή των Ασωμάτων. Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Αντιοχίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 1 βουλευτή στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου. Ο δημότης των αρχαίων Σημαχιδών ονομαζόταν Σημαχίδης ή Σιμαχίδης. Υπήρξαν διάφοροι γνωστοί πολίτες από τον δήμο των Σημαχιδών, όπως ο Διογένης ο Σημαχίδης, ο Δαρείος ο Σημαχίδης γιος του Ευνόμου, ο Διοκλής ο Σημαχίδης, ο βουλευτής Διονύσιος ο Σημαχίδης, ο ιερέας Διονυσόδωρος ο Σημαχίδης, ο βουλευτής Διοφάνης ο Σημαχίδης κ.α. Από τους πλέον γνωστούς, οι οποίοι είχαν κάποιου είδους σχέση με το δήμο ή την περιοχή του ήταν επίσης οι: Διόδωρος, πρώτο μισό του τρίτου αιώνα π.Χ., (είχε ενταχθεί στον δήμο). Αρχαία Αθήνα Αντιοχίδα φυλή Πρωτογενείς πηγές Ησύχιος, «Γλώσσαι», Σ, λήμμα Σημαχίδαι. Ελληνικές επιγραφές - IG Σημαχ Attica (IG I-III).Δευτερογενείς πηγές Semachidae, στην ιστοσελίδα: referenceworks.brillonline.com, Ουίλλιαμ Σμιθ, Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα: (Αγγλικά) Smith, William, επιμ. (1854–1857). «Attica - 67 (Semachidae)». Dictionary of Greek and Roman Geography. Λονδίνο: John Murray. Attica - 67 (Semachidae) John S. Traill: The political organization of Attica: a study of the demes, trittyes, and phylai, and their representation in the Athenian Council, “Attica”. (13, 54, 69, 94 f., 112 No. 126, 121, No. 37, Table 10.). Princeton: American School of Classical Studies at Athens (ASCSA), 1975, ISBN 978-0-87661-514-0 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 139 & 149. Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630 Johannes Kirchner, "Prosopographia ATTICA", vol. 1, Berlino, G. Reimer, 1901. «Semakhidai». www.ancientworlds.net (στα Αγγλικά). Ανακτήθηκε στις 12 Αυγούστου 2014. Traill, J. «Places: 580104 (Semachidai?)». Pleiades. Ανακτήθηκε στις 19 Απριλίου 2017. Semachidai?, Vredou, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, Ψηφιακός Άτλας της Ρωμαϊκής Αυτοκρατορίας, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios. Semachidai, Lexicon of Greek Personal Names (LGPN). Semachidai, Attic Inscriptions Online.